
Caracteristicile principale și indicatorii tehnico-economici cuprinși în Studiul de fezabilitate aferent proiectului  „DIGITALIZAREA COMUNEI MĂRĂCINENI, JUDEȚUL ARGEȘ”

Solicitant de finanțare: U.A.T. Comuna Mărăcineni
Denumirea obiectivului: „DIGITALIZAREA COMUNEI MĂRĂCINENI, JUDEȚUL ARGEȘ”

Descrierea sumară a investitiei:

Obiectivul general al proiectului constă în creșterea gradului de digitalizare a serviciilor publice locale puse la dispoziția cetățenilor și a mediului de afaceri de către UAT Comuna Mărăcineni prin dezvoltarea unui sistem informatic integrat de servicii publice electronice și asigurarea infrastructurii hardware și software necesare pentru transformarea digitală a instituției în vederea îmbunătățirii calității serviciului public.
Obiective specifice:
1. Creșterea gradului de maturitate digitală a Solicitantului cu peste 60% față de situația fără proiect (momentul Raportului auditului inițial) prin implementarea și utilizarea celor mai recente tehnologii informatice care vor asigura interoperabilitatea sistemului informatic integrat propus prin proiect cu alte sisteme informatice deja existente;
2. Creșterea numărului de utilizatori de servicii publice digitale noi și optimizate cu peste 60% față de momentul depunerii proiectului;
3. Întărirea capacității administrative a Solicitantului în domeniul digitalizării prin instruirea utilizatorilor și administratorilor sistemului informatic integrat de servicii publice electronice propus prin proiect;

Proiectul propune implementarea Hub-ului Cetățeanului Comunei Mărăcineni printr-o abordare cloud at the edge centrată pe suveranitatea datelor în avantajul cetățenilor comunei Mărăcineni și independența tehnologică, valorificând oportunitatea finanțării axei de finanțare  pentru a construi o infrastructură proprie robustă. Proiectul se va implementa având în centru containerul modular EdgeDatapod ca unitate autonomă de procesare și stocare, completat de ecosisteme IoT inteligente (VerdeCampion, VeziȘiTraversezi, EcoEvent) și terminale self-service distribuite strategic în comunitate, toate interconectate printr-o rețea de fibră optică locală nouă. Pentru comunitatea de business, aceasta infrastructura va reprezenta un cloud at the edge, intrucat vor utiliza in comun resurse impreuna cu functionarii primariei. 
 Obiectivele tehnice constau în:  
1. Crearea unei infrastructuri IT autonome, securizate și complet controlate de primărie; 
2. Implementarea platformei "Contul Cetățeanului" cu stocarea locală a documentelor cetățenilor;
3. Dezvoltarea platformei integrate de corelație a datelor pentru valorificarea metadatelor generate de sistemele IoT;
4. Implementarea sistemului SafeCall pentru asistența persoanelor vulnerabile;
5. Dezvoltarea rețelei de fibră optică pentru interconectarea tuturor componentelor digitale din comună;
6. Asigurarea independenței tehnologice și financiare după perioada de finanțare de 5 ani.
 
Rezultatele așteptate: 
1. Infrastructură IT completă și autonomă, deținută și controlată 100% de primărie; 
2. Platformă digitală integrată pentru servicii publice, cu uptime 99,9%;
3. Un ecosistem de dispozitive IoT care generează date valoroase pentru comunitate; 
4. platformă de corelație care transformă date simple în informații contextuale valoroase pentru cetățeni; 
5. Un sistem SafeCall funcțional pentru asistarea a minim 15 persoane vulnerabile; 
6. Reducerea cu 70% a deplasărilor fizice la primărie prin utilizarea platformei digitale; 
7. Digitalizarea a 90% din documentele cetățenilor, securizate în storage local;
8. Independență tehnologică completă, fără dependență de furnizori externi pentru continuitatea serviciilor.

Principalii indicatori tehnico-economici aferenti investitiei 
a) Indicatorii maximali, respectiv valoarea totală a obiectivului de investitii, exprimată in lei, cu TVA, si respectiv fără TVA, în conformitate cu devizul general:

	Valoare totală componentă conform prevederilor H.G. nr. 941/2013 privind organizarea şi funcţionarea Comitetului Tehnico-Economic pentru Societatea Informaţională, cu modificările şi completările ulterioare, exprimată în lei, cu TVA
	31.243.872,45

	Valoare totală componentă conform prevederilor H.G. nr. 941/2013 privind organizarea şi funcţionarea Comitetului Tehnico-Economic pentru Societatea Informaţională, cu modificările şi completările ulterioare, exprimată în lei, fără  TVA
	26.255.355,00



b) Indicatori minimali, respectiv indicatori de performanță - elemente fizice/capacități fizice care sa indice atingerea  țintei obiectivului de investiții, si, dupa caz, calitativi, in conformitate cu standardele, normativele si reglementarile tehnice in vigoare:

· 1 sistem informatic integrat de servicii publice electronice dezvoltat;
· 7 angajați din cadrul UAT Comuna Mărăcineni instruiți, dintre care 2 administratori și 5 utilizatori sistem informatic integrat de servicii publice electronice;
· Indicatorul de rezultat RCR11 - Utilizatori de servicii, produse și procese digitale publice noi și optimizate – număr utilizatori/an = 2.815 utilizatori potențiali/an de servicii, produse și procese digitale publice noi și optimizate rezultate în urma implementării proiectului;
· Indicatorul de realizare al proiectului, și anume RCO14 - Instituții publice care beneficiază de sprijin pentru a dezvolta servicii, produse și procese digitale – instituții publice este reprezentat de 1 instituție publică, și anume UAT Comuna Mărăcineni;

c) Durata estimată de executie a obiectivului de investitii, exprimată in luni: 24 luni.
